SCB Financial Markets คาดกรอบเงินบาทวันนี้ 37.55-37.85 บ./ดอลลาร์
SCB Financial Markets คาดเงินบาทวันนี้ (26 ก.ย.65) เคลื่อนไหวกรอบ 37.55-37.85 บ./ดอลลาร์ โดยค่าเงินบาทอ่อนค่าสุดในรอบเกือบ 16 ปี
SCB Financial Markets คาดเงินบาทวันนี้ (26 ก.ย.65) เคลื่อนไหวกรอบ 37.55-37.85 บ./ดอลลาร์
26 ก.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (26 ก.ย.65) เคลื่อนไหวในกรอบ 37.55-37.85 บาท/ดอลลาร์ โดยค่าเงินบาทอ่อนค่าสุดในรอบเกือบ 16 ปีในสัปดาห์ที่ผ่านมา ตามสกุลเงินหลักและเอเชีย หลังธนาคารกลางสหรัฐ (เฟด) ประกาศปรับขึ้นอัตราดอกเบี้ย
ขณะที่ค่าเงินปอนด์แตะระดับต่ำสุดในรอบ 37 ปีเทียบกับเงินดอลลาร์เมื่อวันศุกร์ หลังรัฐบาลอังกฤษเปิดเผยมาตรการปรับลดภาษีครั้งใหญ่ ก่อให้เกิดความกังวลต่อสถานะทางการคลังของอังกฤษจากการก่อหนี้เพิ่ม
สำหรับในสัปดาห์นี้ ติดตามผลประชุม กนง.กลางสัปดาห์ ตัวเลขส่งออกเดือนสิงหาคมของไทย และดัชนีความเชื่อมั่นผู้บริโภคเดือนกันยายนของสหรัฐฯ